**1ο Φύλλο Εργασίας**

**Κείμενο**

Από τη γλώσσα των νέων

 Παράδειγμα καθημερινής ομιλίας (από μία  φιλική συνάντηση)

- ...Πώς τα πάτε με τον Σ.;
- Όχι και πολύ καλά. Λέω να κόψω λάσπη.
- Τι;
- Να την κάνω, να απομακρυνθώ!
- Αμάν, με αυτή την αρκγό!
- Ναι, είναι χοντρό κόλλημα. Μου τη δίνει κι εμένα.
- Θα τα πούμε το Σάββατο;
- Μπα, δεν προβλέπεται. Θα βγω με τη φίλη μου την Α. Φεύγει από Αθήνα και θα βγούμε να το κάψουμε. Πάλι αλοιφή θα γίνουμε.
- Αλοιφή, δηλαδή κομμάτια, τύφλα, λιώμα, πίτα, κουρούμπελα, κόκαλο και τα τοιαύτα;
- Ναι, ακριβώς καλά πας!... Καλά, μου είπε κάτι ο πατέρας μου προχθές...κρανιώθηκα εντελώς.
- Τί;
- Μου την είπε μπροστά σε άλλους, φόρτωσα πάρα πολύ. Δεν κρατήθηκα, του τα  ’χωσα και ’γω.
- Πωπω, μπροστά σε κόσμο, ε;
- Άσε σου λέω, ρόμπα γίναμε στους ξένους ανθρώπους. Αυτός ο πατέρας μου είναι άντε γεια, στην κοσμάρα του εντελώς.
- Τί να πώ!
- Μη πεις τίποτα. Δεν είναι η πρώτη φορά που γινόμαστε μπίλιες.
- Αλλαγή θέματος: θα πας στη συναυλία των Μ.;
- Χλωμό το κόβω. Δεν έχω φράγκα. Εσύ;
- Οπωσδήποτε! Μ’ άρεσε πολύ ο τελευταίος τους δίσκος.

**Δραστηριότητες**

Το παραπάνω κείμενο είναι ο διάλογος μεταξύ δύο συνομίληκων φίλων. Αφού το διαβάσετε να απαντήσετε τις παρακάτω ερωτήσεις.

1. Υποθέστε ότι ο διάλογος στο κείμενο εκτυλίσσεται μεταξύ ενός εφήβου και του καθηγητή του. Να τον ξαναγράψετε κάνοντας όσες αλλαγές πισετύετε ότι πρέπει να γίνουν. Σε ποιο συμπέρασμα καταλήγετε για τον τρόπο με τον οποίο οι νέοι χρησιμοποιούν τη γλώσσα;

2. Να αντικαταστήσετε όσες λέξεις - φράσεις θεωρείτε παρωχημένες με σύγχρονες. Σε ποιο συμπέρασμα καταλήγετε για τη γλώσσα των νέων;